ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
2 พ.ย. 2558

ตลาดภาคเช้าปิดตลาดปรับตัวเพิ่มขึ้นเล้กน้อย ขณะที่ตลาดรอบบ้านส่วนใหญ่เคลื่อนไหวในแดนลบ จากความกังวลต่อการชะลอตัวของเศรษฐกิจจีน ขณะที่กลุ่มพลังงานโดดเด่น ตามราคาน้ำมันดิบซึ่งปรับตัวขึ้นวานก่อน นำโดย PTT PTTEP และ IRPC สรุปการซื้อขายภาคเช้าดัชนีปิดที่ระดับ 1,398.61 จุด บวก +3.67 จุด ด้วยมูลค่าซื้อขาย 1.3 หมื่นล้านบาท
แนวโน้ม ภาคบ่าย
คาดดัชนีในช่วงบ่ายอ่อนตัวลง เราคาดว่าจะมีแรงขายกดดันหุ้นกลุ่ม ICT หลังจากที่ประชุม กทค. มีมติเลื่อนประมูลคลื่น 900 Mz ออกไปเป็น 15 ธ.ค. ซึ่งจะกดดันตลาดได้มาก จากมูลค่าการซื้อคายในช่วงเช้าที่เบาบาง ซึ่งจะเพิ่มความผันผวนให้กับหุ้นรายตัวที่มีประเด็น สำหรับการทะยอยสะสมเมื่อดัชนีอ่อนตัว เราแนะนำกลุ่มรับเหมาก่อสร้าง เพื่อรอรับประโยชน์จากเม็ดเงินลงทุนจากภาครัฐ
วิเคราะห์ทางเทคนิค
ASIMAR 
ราคาปิด 3.20 บาท แนวรับ 3.16 บาท  แนวต้าน 3.36 บาท แนว cut loss หากใกล้จะหลุด 3.12 บาท
กราฟ ASIMAR (120 นาที)  โค้งตัวขึ้นฟอร์มรูปแบบเป็น V-shape  โดย RSI พลิกตัวม้วนขึ้นเป็น Buy signal ชัดเจน ซึ่งจะทำให้ราคาปรับตัวตามรูปแบบนี้ขึ้นไปทดสอบ 3.36 บาท ได้ไม่ยาก แนะนำเข้าซื้อเก็งกำไร
 
เด็กแนว
PDG   เป็นผู้ผลิตขวด PET สำหรับบรรจุน้ำผลไม้  น้ำปลา และน้ำมันพืชโดยตรง  ผู้ถือหุ้นหลักคือ TVO ที่ถูกคาดหมายผลประกอบการปีนี้ทุบสถิติ ทำให้ถูกมองว่า PDG ซึ่งเป็นผู้ผลิตขวดบรรจุให้นั้นก็ต้องมียอดขายขวดโตแรงเช่นกัน  ผู้บริหารมั่นใจว่ากำไรปีนี้พุ่งขึ่นไม่น้อยกว่า 50% ทั้งยอดขายและต้นทุนเม็ดพลาสติกที่ถูกลงมาก ในภาวะที่ธุรกิจกำลังเติบโตดีบริษัทไม่หยุดนิ่งเตรียมร่วมพันธมิตรในต่างประเทศเปิดโรงงานผลิตขวดเพิ่มเติม ซึ่งเป็นการขยายกำลังการผลิต และเพิ่มลูกค้าให้มากขึ้นด้วย  ถือว่ากำลังมาสู่จุดที่ดีมาก ใน Q3 โดยปกติแล้วเป็น low season ของบริษัท แต่ก็ยังเติบโตกว่า Q3/ 57 ได้เป็นเท่าตัว เนื่องจากฐานกำไรปีก่อนค่อนข้างต่ำ ซึ่งหากประเมินกำไรทั้งปีมีโอกาสแตะ 100 ล้านบาททำให้ค่า PE ลดฮวบลงมาเหลือประมาณ 12 เท่า ถือว่าต่ำมาก เพราะหุ้น packaging ในกลุ่มนี้ค่า PE สูงลิบ ดังนั้น PDG จึงเป็นหุ้นปลอดภัย ราคาไม่แพง และมีอัตราการเติบโตที่น่าติดตาม หากเราประเมินกำไรทั้งปีที่ 0.38 บาทต่อหุ้น และคูณกลับไปที่ค่า PE 15 เท่าจะได้มูลค่าเป้าหมาย 5.70 บาท นั่นหมายความว่าหุ้นตัวนี้ต้องวิ่งได้อีกไม่น้อย
สัญญาณเทคนิคนั้นหากพิจารณากราฟสัปดาห์ จะพบว่าราคาหุ้นได้ผ่านแนวน่ากังวลไปได้ทั้งหมดแล้ว โดยการฟอร์มตัวเป็น W-shape ชัดเจนเหนือเส้นค่าเฉลี่ย 10+25 วันและ RSI เกิดสัญญาณซื้อแบบนี้วิ่งยาวมีเป้ากราฟได้ถึง 5 บาท สะสมกันซะ ซื้อแล้วถือไปสักพักน่าจะดีเลย 